Χρονολόγιο της ΕΡΤ

Αυτό είναι ένα χρονολόγιο της ιστορίας της Ελληνικής Ραδιοφωνίας Τηλεόρασης.

Δεκαετία του 1950 

 1950
 12 Φεβρουαρίου: Ίδρυση της Ευρωπαϊκής Ραδιοτηλεοπτικής Ένωσης (EBU). Το ΕΙΡ είναι το πρώτο μέλος της.
 Το ΕΙΡ δημιουργεί αρκετούς ραδιοφωνικούς στην περιφέρεια, εμπνευσμένου του μοντέλου των στρατιωτικών ραδιοφωνικών σταθμών της εποχής.
 1952
 11 Μαΐου: Ξεκινά τη λειτουργία του το Δεύτερο Πρόγραμμα, με το Εθνικόν Πρόγραμμα,τον πρώτο ραδιοφωνικό σταθμό του ΕΙΡ να μετονομάζεται σε Πρώτο Πρόγραμμα.
 1954
 19 Σεπτεμβρίου: Ξεκινά το Τρίτο Πρόγραμμα.

Δεκαετία του 1960
1965
21 Σεπτεμβρίου: Πρώτες δοκιμαστικές εκπομπές τηλεοπτικών σημάτων.
1966
23 Φεβρουαρίου: Επίσημη έναρξη του τηλεοπτικού σταθμού του ΕΙΡ και της Ελληνικής τηλεόρασης. Η Ελένη Κυπραίου γίνεται η πρώτη παρουσιάστρια.
11 Απριλίου: Ξεκινούν τα δελτία ειδήσεων στον τηλεοπτικό σταθμό του ΕΙΡ.
1968
Μέσα στο έτος ξεκινά η εκπομπή πλήρους προγράμματος, το οποίο, πλέον, διαρκεί 6-8 ώρες τη μέρα, ξεκινώντας το μεσημέρι και συνεχίζοντας, μετά από ένα απογευματινό διάλειμμα, το βράδυ.
1969
20 Ιουλίου: Μετάδοση της ιστορικής προσσελήνωσης του Απόλλων 11, μέσω της EBU.
16-21 Σεπτεμβρίου: Η EBU πραγματοποίησε την πρώτη ζωντανή μετάδοση από την Ελλάδα, μεταδίδοντας τους αγώνες του 9ου Ευρωπαϊκού Πρωταθλήματος Στίβου. Για την κάλυψη τους αποκτήθηκαν από τον ΣΕΓΑΣ αυτοκίνητα εξωτερικών μεταδόσεων καθώς και δύο συσκευές καταγραφής βίντεο της αμερικανικής Ampex, 2 ιντσών, τα οποία παραδόθηκαν μετά τους αγώνες στο ΕΙΡ.
26 Οκτωβρίου: Πραγματοποιήθηκε η πρώτη επίσημη εξωτερική μετάδοση από το ΕΙΡ, της δοξολογίας για την απελευθέρωση της Θεσσαλονίκης από τον Ιερό Ναό του Αγίου Δημητρίου.

Δεκαετία του 1970
1970
10 Δεκεμβρίου: Το ΕΙΡ μετονομάζεται σε Εθνικό Ίδρυμα Ραδιοφωνίας Τηλεοράσεως (ΕΙΡΤ).
1974
Ιανουάριος: Εγκαινιάζεται το Ραδιομέγαρο Αγίας Παρασκευής, όπου μετεγκαταστάθηκε σταδιακά ο ραδιοτηλεοπτικός εξοπλισμός του ΕΙΡΤ από τα παλιά κτίρια του Ζαππείου και του ΟΤΕ.
1975
3 Δεκεμβρίου: Με το νόμο 230 ιδρύεται η Ελληνική Ραδιοφωνία Τηλεόραση Ανώνυμος Εταιρεία (ΕΡΤ Α.Ε.) ως διάδοχος του Εθνικού Ιδρύματος Ραδιοφωνίας Τηλεοράσεως (ΕΙΡΤ) και η οποία προμηθεύεται τα πρώτα φορητά βίντεο U-matic κατασκευής της Sony.
1979
9 Ιανουαρίου: Η ΕΡΤ περνάει σταδιακά από την ασπρόμαυρη στην έγχρωμη μετάδοση με το γαλλικό σύστημα SECAM και την αγορά έγχρωμων βίντεο 1 και 2 ιντσών.
28 Μαΐου: Μεταδίδεται απευθείας από το Ζάππειο, η τελετή ένταξης της Ελλάδας στην ΕΟΚ.

Δεκαετία του 1980
1982
6 Σεπτεμβρίου: Ξεκινάει η απευθείας μετάδοση από το Ολυμπιακό Στάδιο της Καλογρέζας σε όλη την Ελλάδα και μέσω EBU σε Ευρώπη και Αμερική με το έγχρωμο σύστημα SECAM των αγώνων του 13ου Ευρωπαϊκού Πρωταθλήματος Στίβου. Η μετάδοση διακόπτεται με την ολοκλήρωση τους τρεις μέρες μετά (9 Σεπτεμβρίου).
1 Οκτωβρίου: Με το νόμο 1288 η ΥΕΝΕΔ αποστρατικοποιείται, υπάγεται στο Υπουργείο Προεδρίας Κυβερνήσεως και μετονομάζεται σε ΕΡΤ2 ενώ αντίστοιχα η ΕΡΤ μετονομάζεται σε ΕΡΤ1.
1984
Μέσα στο έτος η ΕΡΤ2 επαναλανσάρεται με νέο λογότυπο και σήματα.
1987
11 Αυγούστου: Με το νόμο 1730 η ΕΡΤ Α.Ε. αναδιαρθρώνεται. Η ΕΡΤ1 και η ΕΡΤ2 συγχωνεύονται σε έναν ενιαίο φορέα με την ήδη υπάρχουσα ονομασία, κατέχοντας πέντε ραδιοφωνικούς σταθμούς (ΕΡΑ 1, ΕΡΑ 2, ΕΡΑ 3, ΕΡΑ 4, ΕΡΑ 5) και δύο τηλεοπτικά κανάλια, την ΕΤ1 και την ET2.
1 Σεπτεμβρίου: Ξεκινάει να εκπέμπει η ΕΤ3, το τρίτο κανάλι της ΕΡΤ από τη Θεσσαλονίκη, αρχικά με δοκιμαστικό πρόγραμμα 90 λεπτών κάθε Τετάρτη.
30 Νοεμβρίου: Ιδρύεται η Γενική Διεύθυνση ΕΡΤ Βορείου Ελλάδος με έδρα τη Θεσσαλονίκη, η οποία αναλαμβάνει τη λειτουργία της ΕΤ3.
1988
Αύγουστος: Η Γενική Διεύθυνση της ΕΡΤ Βορείου Ελλάδος, αποκτά δικό της οργανόγραμμα.
Οκτώβριος: Εγκαθίσταται κεραίες για εκπομπή καναλιών στα UHF που πλεονεκτούσαν λόγω μικρότερου μεγέθους από τις κεραίες VHF από τις οποίες εξέπεμπαν τα κανάλια μέχρι τη χρονιά εκείνη ενώ στις 24 Οκτωβρίου, ξεκινά ανεπίσημα στην Αθήνα, η αναμετάδοση των πρώτων έξι δορυφορικών δικτύων.
14 Δεκεμβρίου: Η ΕΤ3 αρχίζει το τρίωρο δοκιμαστικό πρόγραμμά της.
1989
Ιανουάριος: Η ΕΤ3 αρχίζει τις δικές της καθημερινές εκπομπές.
25 Φεβρουαρίου: Η ΕΤ3 αρχίζει την κανονική εκπομπή πεντάωρου προγράμματος.
6 Οκτωβρίου: Με την ίδρυση του ΕΣΡ (βάσει του νόμου 1866) η τηλεοπτική αγορά απελευθερώνεται με την κατάργηση του κρατικού μονοπωλίου και την ίδρυση ιδιωτικών σταθμών.

Δεκαετία του 1990
1990
Δημιουργείται ο δορυφορικός δίαυλος προγραμμάτων μεταξύ ΕΡΤ και ΡΙΚ με την έναρξη του Cyprus Sat μετά την διακρατική συμφωνία Ελλάδας και Κύπρου, ενώ ξεκινάει το δορυφορικό πρόγραμμα της ΕΡΤ σε Ευρώπη και Μέση Ανατολή.
Αλλαγή της έγχρωμης μετάδοσης για τα τρία τηλεοπτικά κανάλια της ΕΡΤ, με το χρωματικό σύστημα PAL, ενώ η ΕΤ3 εκπέμπει με πρόγραμμα 42.5 ωρών ανά εβδομάδα και η ET2 επαναλανσάρεται με νέο λογότυπο και σήματα.
Η ΕΡΤ προμηθεύεται τα πρώτα επαγγελματικά βίντεο BetaSP (Betacam) κατασκευής της Sony.
1992
Φεβρουάριος: Η ΕΡΤ μεταδίδει για πρώτη φορά τους Χειμερινούς Ολυμπιακούς Αγώνες.
31 Ιουλίου: Με το νόμο 2075 ιδρύεται η Εθνική Επιτροπή Τηλεπικοινωνιών (ΕΕΤ) η οποία αναλαμβάνει την εποπτεία για τις τηλεπικοινωνιακές αγορές.
1994
20 Ιουνίου: Βάσει του νόμου 2173 της προηγούμενης χρονιάς περί ανασυγκρότησης του ΕΣΡ, ίδρυσης της Εθνικής Επιτροπής Ηλεκτρονικών Μέσων Επικοινωνίας και άλλων διατάξεων η Γενική Διεύθυνση της ΕΡΤ Βορείου Ελλάδος καταργείται και αντικαθίσταται από την ΕΤ3.
1996
Μέσα στο έτος η ΕΡΤ εγκαινιάζει την δορυφορική υπηρεσία ERT Sat η οποία ξεκινά τη μετάδοση των προγραμμάτων των 3 κρατικών καναλιών στην Ευρώπη και την Αφρική μέσω δορυφόρου.
13 Σεπτεμβρίου: Μεταδίδεται απευθείας από τα στούντιο της ΕΡΤ η πρώτη για την ελληνική τηλεόραση δημόσια συζήτηση (debate) μεταξύ των αρχηγών των δύο μεγάλων κομμάτων Κώστα Σημίτη και Μιλτιάδη Έβερτ, στο πλαίσιο των βουλευτικών εκλογών. Συντονιστής ήταν ο δημοσιογράφος Πέτρος Ευθυμίου και σχολιαστές οι Θεόδωρος Ρουσόπουλος, Παύλος Τσίμας και Γιάννης Παπουτσάνης.
1997
20 Οκτωβρίου: Ξεκινάει η αναμόρφωση των δημόσιων καναλιών. Η ΕΤ2 μετονομάζεται σε ΝΕΤ δίνοντας περισσότερη έμφαση στην ενημέρωση, η ΕΤ1 επαναλανσάρεται με νέο λογότυπο και σήματα, ενώ η ERT Sat επεκτείνεται στην Αμερική, τον Καναδά και την Αυστραλία.
3 Νοεμβρίου: Κάνει πρεμιέρα η σειρά Η αγάπη άργησε μια μέρα, βασισμένη στο ομώνυμο έργο της Λιλής Ζωγράφου.

Δεκαετία του 2000
2002
Μέσα στη χρονιά η ΝΕΤ και η ΕΤ3 επαναλανσάρονται με νέα λογότυπα και σήματα.
2003
Οκτώβριος: Η ΕΤ1 και η ΝΕΤ αλλάζουν τηλεοπτικά σήματα.
2004
Μέσα στο έτος, η ΕΡΤ συνάπτει συμφωνία με την Buena Vista International Television για την προβολή σειρών και ταινιών των Disney και Touchstone, μέσω των τριών κυρίων καναλιών της.
13 Αυγούστου: Η ΕΡΤ γίνεται ο μεγάλος χορηγός των Θερινών Ολυμπιακών Αγώνων της Αθήνας μεταδίδοντας ζωντανά την διοργάνωση για δύο εβδομάδες και δύο ημέρες, με χίλιες συνολικά ώρες προγράμματος και ανανεωμένο τεχνολογικό εξοπλισμό.
Σεπτέμβριος: Ξεκινάνε να εκπέμπουν δορυφορικά μέσω της Αμερικάνικης Dish Network η Φωνή της Ελλάδας και η ΕΡΑ Σπορ στις θέσεις 722 και 723 αντίστοιχα.
2006
16 Ιανουαρίου: Η ΕΡΤ πραγματοποιεί τη μετάδοση σήματος της επίγειας ψηφιακής τηλεόρασης.
20 Μαρτίου: η ΕΡΤ εγκαινιάζει το πρίσμα+ απευθυνόμενο στα άτομα με ειδικές ανάγκες.
2 Απριλίου: Η ERT Sat μετονομάζεται σε ERT World η οποία δίνει στόχο να αναδείξει και να προβάλλει τον Απόδημο Ελληνισμό μοιράζοντας το δίκτυο σε τρεις ζώνες με την ίδια ονομασία σε Ευρώπη και Αφρική, σε Βόρεια Αμερική και τέλος σε Ασία και Αυστραλία, με την καθεμιά να έχει το δικό της πρόγραμμα.
25 Απριλίου: Η ΕΡΤ εγκαινιάζει το σινέ+ με έμφαση στον κινηματογράφο.
18-20 Μαΐου: Η ΕΡΤ φιλοξενεί τον 51ο Διαγωνισμό Τραγουδιού Eurovision ο οποίος διεξάγεται στο Κλειστό Γυμναστήριο ενώ εννέα μέρες μετά (29 Μαΐου) εγκαινιάζει το σπορ+ με έμφαση στον αθλητισμό.
2008
7 Ιουνίου: Η ΕΡΤ ανανεώνει το εταιρικό λογότυπο καθώς και αυτά των τηλεοπτικών υπηρεσιών της και αλλάζει ριζικά την εμφάνισή της, υπό την αιγίδα της Red Bee Media.

Δεκαετία του 2010
2011
27 Απριλίου: Πραγματοποιείται η πρώτη μετάδοση ελεύθερου σήματος υψηλής ευκρίνειας από το πιλοτικό πρόγραμμα της ΕΡΤ HD μέσω της επίγειας ψηφιακής τηλεόρασης με την ζωντανή μετάδοση του ποδοσφαιρικού αγώνα για τα ημιτελικά του ΟΥΕΦΑ Τσάμπιονς Λιγκ (Ρεάλ Μαδρίτης-Μπαρτσελόνα).
Μέσα στη χρονιά, τα δύο από τα τρία κανάλια της ΕΡΤ Ψηφιακή (σινέ+ και σπορ+) συγχωνεύονται σε ένα κανάλι το οποίο μετατρέπεται σε σινέ/σπορ+.
2012
19 Μαρτίου: Η ΕΡΤ Ψηφιακή μαζί με τα 2 κανάλια που διαθέτει (σινέ/σπορ+ και πρίσμα+) σταματούν οριστικά τη λειτουργία τους.
Νοέμβριος: Στις αρχές του μηνός, λήγει η συμφωνία της ΕΡΤ με την Buena Vista International Television για την προβολή σειρών και ταινιών της Disney και της ενσωματωμένης στην πρώτη, Touchstone Pictures, λόγω εξοικονόμησης χρημάτων στο πλαίσιο των γενικότερων περικοπών στην δημόσια ραδιοτηλεόραση.
Δεκέμβριος: Προκηρύσσονται συνεχώς απεργίες λόγω μισθολογίων.
2013
11 Ιουνίου: Η συγκυβέρνηση ΝΔ-ΠΑΣΟΚ-ΔΗΜΑΡ αποφάσισε αιφνιδιαστικά το κλείσιμο της ΕΡΤ. Οι εργαζόμενοι της ΕΡΤ συνεχίζουν τη λειτουργία των ραδιοτηλεοπτικών προγραμμάτων, μέσω της ΕΡΤ Open.
10 Ιουλίου: Ξεκινά εκπομπές η ΔΤ.
26 Ιουλίου: Με το νόμο 4173 ιδρύεται η Νέα Ελληνική Ραδιοφωνία, Ίντερνετ και Τηλεόραση που είναι το υποκατάστατο της καταργηθείσας ΕΡΤ Α.Ε.
7 Νοεμβρίου: Με αστυνομική επιχείρηση εκκενώνεται το κεντρικό κτίριο στην Αγία Παρασκευή, από τους απολυμένους εργαζομένους. Μετά την εκκένωση, μεταδόθηκε το πρώτο ιστορικό και υπαίθριο ειδησεογραφικό δελτίο.
2014
13 Απριλίου: Ξηλώθηκε η επιγραφή "ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ" και έσβησαν τα ηλεκτρονικά ρολόγια που βρίσκονται έξω από το Ραδιομέγαρο Αγίας Παρασκευής.
4 Μαΐου: Ξεκινά η λειτουργία της ΝΕΡΙΤ, του φορέα που συστάθηκε, μετά το κλείσιμο της ΕΡΤ.
2015
29 Απριλίου: Με το νόμο 4324 η νεοσυσταθείσα ΝΕΡΙΤ Α.Ε. μετατρέπεται στη νέα ΕΡΤ Α.Ε.
7 Ιουνίου: Ξηλώνονται τα γράμματα "Ν.Ι." και παραμένουν τα "ΕΡΤ" στην οροφή του Ραδιομεγάρου, ενώ επανέρχεται το λογότυπο της ΕΡΤ στο ψηφιακό ρολόι, και δημοσιεύονται τα νέα λογότυπα των υπηρεσιών της.
11 Ιουνίου: Πραγματοποιήθηκε η επαναλειτουργία της ΕΡΤ με την επανεμφάνιση στους τηλεοπτικούς δέκτες των καναλιών ΕΤ1, ΝΕΤ, που επανήλθαν στις ονομασίες που διατηρούσαν την περίοδο 1982-1987 σε ΕΡΤ1 και ΕΡΤ2 και ΕΡΤ HD, καθώς και την επανεκπομπή των ραδιοφωνικών σταθμών Πρώτο, Δεύτερο, Τρίτο Πρόγραμμα, ΕΡΑ Σπορ, Φωνή της Ελλάδας, Kosmos 93.6, του Ραδιοφωνικού Σταθμού Μακεδονίας της ΕΡΤ3 και των 19 περιφερειακών σταθμών της.
29 Ιουνίου: Η ΕΤ3 επαναλειτουργεί και μετονομάζεται σε ΕΡΤ3.
31 Αυγούστου: Καταργείται ο ενιαίος Ραδιοφωνικός Σταθμός Μακεδονίας της ΕΡΤ3 επαναφέροντας τους 102 FM και 95.8 FM στο σχήμα της ΕΡΤ3.
27 Νοεμβρίου: Ανακοινώνεται η δωρεάν παραχώρηση δικαιωμάτων δύο παιδικών τηλεοπτικών σειρών από την γαλλική εταιρεία Millimages, λόγω περιορισμένου προϋπολογισμού της νέας ΕΡΤ.
22 Δεκεμβρίου: Πραγματοποίησε την πρώτη συνέλευση της Ολομέλειάς του το πρώτο από τα Συμβούλια Κοινωνικού Ελέγχου της ΕΡΤ (ΣΚΕ), αυτό της περιφέρειας Αττικής.
2016
3 Μαΐου: Πραγματοποιήθηκε η επαναλειτουργία της ERT World με μετάδοση αρχικά στην Ευρώπη. ενώ μετά από δύο εβδομάδες. 
17 Μαΐου: Πραγματοποίησε την πρώτη συνέλευση της ολομέλειας του το δεύτερο από τα Συμβούλια Κοινωνικού Ελέγχου της ΕΡΤ (ΣΚΕ), αυτό της περιφέρειας Κεντρικής Μακεδονίας.
27 Ιουνίου: Ξεκίνησε ο ετήσιος θεσμός του SummERTime το οποίο είναι ένα φεστιβάλ που πραγματοποιείται στο Ραδιομέγαρο.
2017
30 Ιανουαρίου: Πραγματοποιήθηκε η έναρξη λειτουργίας της EΡT Play 1 ενός διαδικτυακού καναλιού της ΕΡΤ. Λίγες μέρες αργότερα ξεκίνησε τη λειτουργία του και η EΡT Play 2.
4 Νοεμβρίου: Επανατοποθετήθηκε η επιγραφή "ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ" στο Ραδιομέγαρο.
4 Δεκεμβρίου: Ξεκίνησε η λειτουργία της ΕΡΤ Hybrid.
29 Δεκεμβρίου: Επανακυκλοφόρησε μετά από τεσσεράμισι χρόνια το ιστορικό περιοδικό Ραδιοτηλεόραση.
2018
5 Ιανουαρίου: Ξεκινά η δοκιμαστική ψηφιακή εκπομπή (DAB) των κρατικών ραδιοφώνων, στην Αττική, στη συχνότητα 12C (227.360 MHz) ενώ ξεκίνησε να εκπέμπει η ΕΡΑ 7 που μεταδίδει πρόγραμμα από το κανάλι της Βουλής.
5 Μαρτίου: Επαναλειτούργησε το στούντιο του φορέα στη "Μουρούζη" ενώ δημιουργήθηκαν το "Κέντρο Ανάδειξης Ιστορίας της ΕΡΤ" και το "Διαδραστικό Κέντρο Ραδιοτηλεοπτικού Πολιτισμού".
12 Ιουνίου: Εγκαινίασε τις υπηρεσίες εικονικής πραγματικότητας και 360 μοιρών.
7 Αυγούστου: Αποκτά το δικαίωμα μετάδοσης αγώνων επτά ΠΑΕ.
2019
19 Ιανουαρίου: Πραγματοποιήθηκε η έναρξη λειτουργίας των υβριδικών EΡT Play 3 και EΡT Play 4.
31 Ιανουαρίου: Έκανε πρεμιέρα η νέα σειρά της ΕΡΤ1 Η ζωή εν τάφω κάτι που σηματοδότησε την επιστροφή της ΕΡΤ στην παραγωγή σειρών.
1 Φεβρουαρίου: Ενεργοποιείται το ψηφιακό δίκτυο "ΕΡΤnet" και η ΕΡΤ ανεξαρτητοποιείται πλήρως από την DIGEA.
9 Φεβρουαρίου: Έκανε πρεμιέρα το νέο της κανάλι, ΕΡΤ Sports HD αντικαθιστώντας την ΕΡΤ HD.
27 Νοεμβρίου: Πραγματοποιήθηκε η έναρξη λειτουργίας της EΡT Play 5.

Δεκαετία του 2020
2020
22 Απριλίου: Η ΕΡΤ Hybrid μετετράπη σε ERTFLIX διανέμοντας δωρεάν ταινίες και ντοκιμαντέρ.
27 Σεπτεμβρίου: Δημιουργούνται τρία ειδικά διαμορφωμένα κανάλια που φέρουν το όνομα ΕΡΤ Sports (1, 2, 3) με σκοπό την απευθείας μετάδοση των αγώνων τένις του Roland Garros 2020 ώστε να μπορούν να μεταδίδονται όσοι αγώνες δε θα προβάλλονται από την ΕΡΤ Sports και τα οποία είναι διαθέσιμα για μία εβδομάδα και μία ημέρα (5 Οκτωβρίου) στην πλατφόρμα του ERTFLIX, μέσω υπολογιστή στην ιστοσελίδα ertflix.gr, μέσω κινητού και tablet από την ομότιτλη εφαρμογή για Android και iOS και μέσα από την ομότιτλη υβριδική υπηρεσία για Smart TVs, πατώντας το κόκκινο κουμπί του τηλεκοντρόλ.
28 Σεπτεμβρίου: Η ΕΡΤ άλλαξε το λογότυπο της, καθώς και των τεσσάρων κύριων τηλεοπτικών σταθμών της. Στα μέσα κοινωνικής δικτύωσης και μαζικής ενημέρωσης, χαρακτηρίστηκαν ως αντιγραφή των λογότυπων των αντίστοιχων σταθμών του Ιταλικού δημόσιου ραδιοτηλεοπτικού φορέα Rai, κυρίως λόγω της ίδιας χρωματικής παλέτας. Με την επικείμενη αλλαγή, αφαιρέθηκε από το λογότυπο του αθλητικού καναλιού το HD, μετατρέποντάς το στην ΕΡΤ Sports.
12-15 Οκτωβρίου: Ξεκίνησε η καθημερινή σειρά «Χαιρέτα μου τον Πλάτανο» και τρεις μέρες μετά (Πέμπτη 15 Οκτωβρίου) οι σειρές «Τα Καλύτερά μας Χρόνια» και «Η τούρτα της μαμάς», σηματοδοτώντας την επιστροφή της ΕΡΤ στην ελληνική μυθοπλασία.
1 Δεκεμβρίου: Ξεκίνησε η εκπομπή και των τριών καναλιών της ΕΡΤ (ΕΡΤ1, ΕΡΤ2, ΕΡΤ3) σε HD ποιότητα, ενώ η ΕΡΤ Sports σταμάτησε να λειτουργεί ως τηλεοπτικό κανάλι και μεταδίδεται πλέον στην ψηφιακή πλατφόρμα του ERTFLIX.
2021
 21 Ιανουαρίου: Για πρώτη φορά στη Δημόσια Τηλεόραση, κατά τη διάρκεια της προβολής της σειράς Τα Καλύτερά μας Χρόνια, υπήρχε παράλληλη δυνατότητα επιλογής ελληνικών υποτίτλων για τα άτομα με προβλήματα ακοής. Η υπηρεσία αυτή σταδιακά επεκτάθηκε, έτσι ώστε το καλοκαίρι του 2021 οι υπόλοιπες σειρές της σεζόν 2020-2021 (Χαιρέτα μου τον Πλάτανο, Η τούρτα της μαμάς και Ζακέτα να πάρεις) να μεταδίδονται με παράλληλη δυνατότητα επιλογής ελληνικών υποτίτλων.
 22 Φεβρουαρίου: Αναβαθμίστηκε η διαδικτυακή πλατφόρμα www.ert.gr, ενώ εγκαινιάστηκε και το ειδησεογραφικό site www.ertnews.gr, το οποίο περιέχει αποκλειστικά όλες τις ειδήσεις από τη Δημόσια Τηλεόραση.
 10 Μαρτίου: Προβλήθηκε για πρώτη φορά το τραγούδι που θα εκπροσωπήσει την Ελλάδα στη Eurovision 2021, με τον τίτλο "Last Dance" και ερμηνεύτρια τη Στεφανία Λυμπερακάκη, αποκλειστικά από την πλατφόρμα ERTFLIX.
 15 Μαρτίου: Μετά από τέσσερα χρόνια, ο Γιάννης Πετρίδης επιστρέφει στο Πρώτο Πρόγραμμα.
 27 Μαρτίου: Ξεκίνησε η πρεμιέρα της σειράς «Ζακέτα να πάρεις», με αποτέλεσμα η σεζόν να βρίσκει την ΕΡΤ με 4 ελληνικές σειρές.
 20 Απριλίου:Το ERTFLIX γιόρτασε έναν χρόνο λειτουργίας, παρόλο που τα γενέθλιά του ήταν δύο ημέρες μετά (δημιουργήθηκε στις 22 Απριλίου του 2020). Παράλληλα εμπλουτίζεται με νέες σειρές και ταινίες. Σημειώνεται ότι είναι η δεύτερη σε θέαση (μετά το Netflix) ΟΤΤ επιφυή υπηρεσία Internet στην Ελλάδα. Αναμένεται να αναβαθμιστεί περαιτέρω.
 Μάιος: Η ΕΡΤ φτάνει το 7% σε ποσοστό τηλεθέασης μετά από χρόνια και τα προγράμματά της ξεπερνάνε σε θέαση τα αντίστοιχα των μεγάλων ιδιωτικών τηλεοπτικών σταθμών OPEN και MEGA. Αυτό σηματοδοτεί την δυναμική επιστροφή της δημόσιας τηλεόρασης στον ανταγωνισμό του εγχώριου τηλεοπτικού τοπίου.
 22 Ιουνίου: Η διοίκηση της ΕΡΤ αναθέτει σε αρχιτέκτονα μηχανικό την εκτίμηση της αξίας του Ραδιομεγάρου. Αυτή η ανάθεση θα κοστίσει 19.950 ευρώ και πρέπει να παραδοθεί μέσα σε 20 ημέρες.
 23 Ιουνίου: Μετά από 37 χρόνια παρουσίας στην κρατική ραδιοτηλεόραση, αποχωρεί από την ΕΡΤ ο πρόεδρος της ΠΟΣΠΕΡΤ, Παναγιώτης Καλφαγιάννης, λόγω συνταξιοδότησης του από τον φορέα για τον οποίο αγωνίστηκε και συνεβάλε καθοριστικά για την επαναφορά του μετά το μαύρο του 2013 από την κυβέρνηση Σαμαρά-Βενιζέλου. Την ίδια ημέρα συγκροτείται το νέο διοικητικό συμβούλιο της ΠΟΣΠΕΡΤ στο οποίο αναδείχθηκε πρόεδρος ο Δημήτρης Κούνης (πρωτύτερα γενικός γραμματέας) και γενικός γραμματέας ο Θεμιστοκλής Συμβουλόπουλος.
 29 Ιουνίου: Η ΕΡΤ ανακτά μετά από 8 χρόνια τις ιστορικές εγκαταστάσεις (στούντιο) της Κατεχάκη, έπειτα από συνεννόηση της διοίκησης της ΕΡΤ και του Υπουργού Προστασίας του Πολίτη, Μιχάλη Χρυσοχοΐδη. Παράλληλα ξεκινά συνεργασία με τον ΕΟΤ. Στο πλαίσιο αυτής, η ΕΡΤ θα μεταδίδει διαφημιστικά σποτ του ΕΟΤ ο οποίος θα διαφημίζει στην ιστοσελίδα του πολιτιστικές δράσεις και παραγωγές της δημόσιας ραδιοτηλεόρασης. Στόχος της συμφωνίας αυτής είναι η αύξηση της επισκεψιμότητας των ταξιδιωτών στην Ελλάδα.
 30 Ιουνίου: Η διοίκηση της ΕΡΤ (κατόπιν εισήγησης του Διευθύνοντος Συμβούλου Γιώργου Γαμπρίτσου) αποφασίζει την παύση της εκπομπής του στα FM και τους 106.7 του ραδιοφωνικού προγράμματος της αυτοδιαχειριζόμενης ΕΡΤ Open από το κέντρο εκπομπής Πάρνηθας. Ο λόγος είναι ότι η συχνότητα ανήκει στην ίδια την ΕΡΤ Α.Ε. Ο σταθμός, ωστόσο, θα συνεχίσει την διαδικτυακή του εκπομπή.
 23 Ιουλίου - 8 Αυγούστου: Η ΕΡΤ μετέδωσε τους Ολυμπιακούς Αγώνες «Τόκιο 2020» και οι οποίες πραγματοποιήθηκαν το 2021, λόγω της αναβολής τους για την προστασία από τον κορονοϊό. Συνολικά μεταδόθηκαν πάνω από 600 ώρες προγράμματος από τα 3 τηλεοπτικά κανάλια (ΕΡΤ1, ΕΡΤ2, ΕΡΤ3) και από 2 διαδικτυακά κανάλια (ΕΡΤ Sports, ΕΡΤ Sports 2), μέσω της ψηφιακής πλατφόρμας ERTFLIX. Μάλιστα, από την τελετή έναρξης της 23ης Ιουλίου, η ΕΡΤ ξεκίνησε να προβάλλει διάφορα teaser με το νέο της πρόγραμμα για την σεζόν 2021-2022, με την ΕΡΤ1 να στηρίζεται στην ελληνική μυθοπλασία, με πάνω από 8 σειρές (μαζί με τις 4 που συνεχίζουν) αλλά και στις εκπομπές (νέες και παλιές), την ΕΡΤ2 να στηρίζεται σε νέες εκπομπές πολιτισμού και την ΕΡΤ3 να στηρίζεται σε εκπομπές που αναδεικνύουν την ελληνική περιφέρεια.
 27 Αυγούστου: Η ΕΡΑ 7 μετονομάστηκε σε Zeppelin, η οποία μεταδίδει ξένη μουσική. Ο σταθμός ξεκίνησε να εκπέμπει στα ερτζιανά των FM στους 106.7 από το κέντρο εκπομπής της Πάρνηθας όπου μέχρι πρότινος εξέπεμπε η ΕΡΤ Open και προγενέστερα το Ράδιο Φιλία.
 20 Σεπτεμβρίου: Τα λογότυπα των τηλεοπτικών καναλιών ΕΡΤ1, ΕΡΤ2, ΕΡΤ3, καθώς και της ΕΡΤ Sports απέκτησαν ημιδιαφάνεια (όπως και τα αντίστοιχα των ιδιωτικών εθνικών καναλιών). Την ίδια ημέρα αλλάζει σήματα και bumpers (εγκαταλείποντας οριστικά τα παλιά που χρησιμοποιούσε από την 28η Σεπτεμβρίου του 2020 μέχρι την 19η Σεπτεμβρίου του 2021), με την φράση «Κάθε μέρα, το καλύτερό μας» να περιορίζεται αποκλειστικά και μόνο σε αυτά ενώ παράλληλα, σταματά να προβάλει και τα αντίστοιχα σποτ.
 25 Σεπτεμβρίου: Τα νέα σποτ προώθησης της ΕΡΤ περιέχουν την φράση: «ΑΠΙΣΤΕΥΤΟ; ΚΙ ΟΜΩΣ ΕΡΤ!».
2022
2 Μαρτίου: Ξεκίνησε να μεταδίδεται το ΕΡΤ News, μέσω της πλατφόρμας του ERTFLIX και της ομότιτλης ιστοσελίδας στο www.ertnews.gr.
3 Μαρτίου: Το ΕΡΤ News ξεκίνησε να εκπέμπει επίγεια ελεύθερα στον δεύτερο ψηφιακό πολυπλέκτη της ΕΡΤ, στη θέση της Deutsche Welle.
11 - 20 Μαΐου: Ξεκινούν την εκπομπή τους οι δύο διαδικτυακοί ραδιοφωνικοί σταθμοί, το Δεύτερο Λαϊκά και το Kosmos Jazz.
16 Ιουνίου: Ξεκίνησε η λειτουργία της ραδιοφωνικής πλατφόρμας ERT Echo, η οποία συγκεντρώνει το σύνολο των ραδιοφωνικών σταθμών της ΕΡΤ.
5 Σεπτεμβρίου: Το ΕΡΤ News έκανε επίσημη πρεμιέρα με το νέο του πρόγραμμα.
19 Σεπτεμβρίου: Το ΕΡΤ News πρόκειται να ξεκινήσει τη μετάδοσή του σε HD σε όλη την Ελλάδα με τη μετακίνησή του στην πρώτη συχνότητα του πρώτου πολυπλέκτη.

Παραπομπές

Ιστορία της ΕΡΤ
Ελληνική Ραδιοφωνία Τηλεόραση